open-index/open-wikipedia-markdown huggingface dataset:
2. Bundesliga

Die **2. Bundesliga** (d.w.s. Tweede of Sekondêre Bondsliga) is die tweede hoogste afdeling van Duitse professionele sokker. Die 2. Bundesliga is in 1974 ingestel.

## Struktuur 
duimnael|Die verspreiding van die 2. Bundesligaspanne (rooi – Bundesliga; blou – 2. Bundesliga)
Die liga bestaan uit 18 spanne, waarvan die boonste twee aan die einde van die seisoen outomaties promoveer na die Bundesliga, terwyl die span wat derde eindig 'n promosie-relegasiewedstryd speel teen die span wat 3de laaste eindig in die Bundesliga. Die spanne wat laaste en tweedelaaste eindig relegeer outomaties na die 3. Liga, terwyl die span wat derdelaaste eindig weer 'n promosie-relegasiewedstryd speel teen die span wat 3de eindig in die 3. Liga.

Aanvanklik het die 2. Bundesliga uit 40 spanne bestaan wat geografies tussen die 2. Bundesliga Noord en die 2. Bundesliga Suid verdeel was.
In 1981 is 'n enkele kompetisie met 20 spanne ingevoer. In die 1991/92-seisoen, na die hereniging van Wes- en Oos-Duitsland is die spanne van die DDR ook geakkommodeer en is daar weer 'n Suid- en Noordstroom geskep, elk met 12 spanne. Sedert die 1994/1995-seisoen bestaan die 2. Bundesliga egter uit 18 spanne, net soos die Bundesliga.

Die spanne wat tans (2008/09-seisoen) meeding in die 2. Bundesliga is die volgende:

* 1. FC Kaiserslautern
* Rooiwit Ahlen
* TSV 1860 München
* FC St. Pauli
* MSV Duisburg
* FC Augsburg
* 1. FC Neurenberg
* SpVgg Greuther Fürth
* VfL Osnabrück
* FC Hansa Rostock
* FC Ingolstadt 04
* SV Wehen
* SC Rooiwit Oberhausen
* SC Freiburg
* FSV Frankfurt
* FSV Mainz 05
* TuS Koblenz
* Alemannia Aken

## Kampioene 
**2. Bundesliga**
* 1981/82: FC Schalke 04
* 1982/83: SV Waldhof Mannheim
* 1983/84: Karlsruher SC
* 1984/85: 1 FC Neurenberg
* 1985/86: FC 08 Homburg
* 1986/87: Hannover 96
* 1987/88: Stuttgarter Kickers
* 1988/89: Fortuna Düsseldorf
* 1989/90: Hertha BSC Berlyn
* 1990/91: FC Schalke 04

**2. Bundesliga**
* 1992/93: SC Freiburg
* 1993/94: VfL Bochum
* 1994/95: FC Hansa Rostock
* 1995/96: VfL Bochum
* 1996/97: 1 FC Kaiserslautern
* 1997/98: Eintracht Frankfurt
* 1998/99: DSC Arminia Bielefeld
* 1999/00: 1. FC Keulen
* 2000/01: 1 FC Neurenberg
* 2001/02: Hannover 96
* 2002/03: SC Freiburg
* 2003/04: 1 FC Neurenberg
* 2004/05: 1. FC Keulen
* 2005/06: VfL Bochum
* 2006/07: Karlsruher SC
* 2007/08: VfL Borussia Mönchengladbach

## Aantal Seisoene in die 2. Bundesliga (1974–2008) 
Die volgende spanne het al meegeding in die 33 seisoene van die 2. Bundesliga (met die aantal seisoene langsaan):
 

## Eksterne skakels 
*  Amptelike webwerf
Auvergnat

**Auvergnat** (Oksitaans: *Auvernhat*) is een van verskeie dialekte van die Oksitaanse taal wat in die historiese Franse provinsie Auvergne in die noordelike deel van Oksitanië gepraat word. Oksitanië is die suidelike derde van Frankryk, 'n historiese streek waar Oksitaans steeds gepraat word.

Die dialek het wêreld bekendheid verwerf deur die volksliedjies van Joseph Canteloube.

## Verwysings 
## Eksterne skakels 
* Ethnologue verslag oor Auvergnat
Languedokies

**Languedokies** (Oksitaans: *Lengadocian*, Frans: *Languedocien*) is 'n Oksitaanse dialek wat in die suide van Frankryk gepraat word in die gebiede Languedoc, Rouergue, Quercy, Agenais en suidelike Périgord. 

Die naam van die dialek is afkomstig van die historiese provinsie Languedoc. Die naam van die provinsie kom weer van die uitdrukking ''Langue d'Oc* vir die Oksitaanse dialek groep in die Galloromaans tak van die Romaanse tale. In taalkundige opsig word Frankryk volgens die verskillende vorme van die woord "ja" in twee groot taalgebiede verdeel: Die noorde wat die woord **oui** vir "ja" gebruik is die gebied van die *'langue d'oïl** ("die oïl-taal"), in die suide word die **langue d'oc** gepraat (**oïl** en **oc'* beteken albei "ja"). 

Languedokies  behoort saam met Provensaals tot die Suid-Oksitaanse dialekgroep. Aangesien dit die konserwatiefste van die variëteite van Oksitaans is en die spraakgebied daarvan geografies in die middel van die Oksitaanse spraakgebied lê, word die Languedokies vorm baie keer daarna as die *tipiese* oksitaanse vorm verwys. Languedokies is ook die basis vir die geskrewetaal standaard van  Oksitaans wat in die middel van die 20ste eeu deur die *Institut d'Estudis Occitans'' ontwikkel is en vandag meestal in streekskulturele instansies en in Okstiaanse onderrig gebruik word.

Omtrent tien persent van die bevolking van Languedoc is vlot in die taal en nog 20% verstaan dit tot 'n mate. Alle sprekers het Frans as hulle eerste of tweede taal. Languedokies word hoofsaaklik deur landelike mense ouers as 50 gebruik. 

## Eksterne skakels 
* Ethnologue verslag voor Languedokies

## Verwysings
Limousin (dialek)

Die **Limousin dialek** (Limousin: *Lemosin*) is 'n Oksitaanse dialek wat deur ongeveer 400&nbsp;000 mense in die deel van die Suide van Frankryk in die région Limousin gepraat of verstaan word. Die vroegste Oksitaanse dokumente is in dié dialek geskryf vernaamlik die *Boecis*, wat in ongeveer 1000 n.C. geskryf is.

Limousin word hoofsaaklik deur landelike mense ouer as 50 gebruik. Alle sprekers praat Frans as eerste of tweede taal. As gevolg van die taalbeleid van die Franse regering, wat slegs Frans as amptelike taal erken, word dit nie deur die regeing erken nie en is die taal moontlik besig om te verdwyn. Die Limousin dialek was tot die 16de eeu die amptelike taal van die gebied en het die oorheersende mondelingse taal gebly tot aan die begin van die 20ste eeu toe Frans begin het om die oorhand te kry. Spore van die Oksitaanse dialek van Limousin bly behoue in baie familie- en plekname. Verder kan dit waargeneem word in die woordbou en gesegdes en die aksent van Franse sprekers van Limousin.

'n Taalherlewingsbeweging rondom die Felibrige en die ''Institut d'Estudis Occitans* is aktief in Limousin en ander dele van Oksitanië. Daar is twee *École Calandreta'', tweetalige privaatskole waar Frans en Oksitaans vir onderrig gebruik word in die Limousin dialek gebied; die een by Limoges en die ander by Périgueux. Die skole is nie-denominaal, gratis en gebruik 'n aktiewe en deelnemende pedagogie gegrond op die teorieë van Freinet. Die skole is oop aan almal sonder uitsondering, insluitend kinders wie se ouers nie Oksitaans praat nie. Die skole neem deel aan die oordrag en behoud van die Limousin taal deur kinders tweetalig Oksitaans-Frans te onderrig.

## Verwysings 
## Eksterne skakels 
* Institut d'Estudis Occitans dau Lemosin
* Ethnologue verslag oor Limousin
* Ethnologue: Frankryk
Sonnet

Die term **sonnet** is afgelei van die Provençaalse woord "sonet" en die Italiaanse woord "sonetto"; beide beteken "klein liedjie". Sonnette as digvorm het hul oorsprong in Sisilië; die eerste sonnette het volgens oorlewering uit die pen van Giacomo da Lentini, notaris aan die hof van Frederik II in Palermo gekom. Dit het teen die dertiende eeu die norm geword om na 'n gedig met 14 lyne, 'n streng rymskema en logiese struktuur te verwys as 'n sonnet. Die konvensies aangaande sonnette het deur die eeue heen gegroei en verander.

Die **Italiaanse sonnet** bestaan uit 14 versreëls. Die eerste agt versreëls (oktaaf) het 'n beeld en die laaste ses versreëls (sekstet/sestet) 'n toepassing van die beeld. 

Die **Engelse/Shakespeare sonnet** bestaan uit veertien versreëls, elk met vyf jambiese versvoete 
 v/ | v/ | v/ | v/ | v/    v = onbeklemtoonde lettergreep; / = beklemtoonde lettergreep.
Die uiterlike bou van die Engelse sonnet is as volg: 

• drie kwatryne met die volgende rymskema: abab  cdcd  efef (kruisrym)

• 'n koeplet met die rymskema: gg (paarrym)

Hier kry ons geen beeld en toepassing nie, maar 'n geleidelike opbou tot 'n hoogtepunt in die slot (koeplet).

## Bronne 
* Letterkundegids graad 10, Moria-publikasie

## Verwysings
Komedie

duimnael|regs|Maskers vir komedie en tragedie.

**Komedie** of **blyspel** het 'n klassieke betekenis (soos gebruik in komiese teater) en 'n gewilde betekenis (die gebruik van humor met die bedoeling om mense te laat lag). In die verhoogwêreld lê die oorsprong in antieke Griekeland, waar 'n komedie die konflik tussen 'n jong held en 'n ouer gesagsfiguur uitgebeeld het. 'n Tragedie, in kontras, was 'n genre wat gekarakteriseer word deur die vernedering van 'n hoofkarakter wat hoë aansien geniet.

Die meer gewilde betekenis van komedie is aansienlik moeilik om te beskryf. Humor is subjektief, wat vir een persoon snaaks of lagwekkend is, kan vir 'n ander persoon beledigend of aanstootlik wees (of selfs nie aanstootlik genoeg nie). Dus word humor volgens elke persoon se eie smaak beoordeel. Sommige mense geniet nadenkende komedie soos ironie of swartkomedie, terwyl ander weer skurwe, onder-die-belt humor verkies.
Tragedie

duimnael|regs|300px|Dramatiese maskers van komedie en tragedie

'n **Tragedie** of **treurspel** is volgens die algemene gebruik van die woord 'n toneelstuk, rolprent of 'n werklike gebeurtenis met 'n droewige resultaat. Deur die jare heen is die term "tragedie" meer presies gedefinieer deur Westerse denkers, volgens die riglyne van Aristoteles wat op die Griekse tragedies gebaseer is: 'n vorm van drama gekenmerk deur erns en waardigheid, wat 'n opsienbare persoon behels, wie se vernedering die gevolg van 'n gebrek aan karakter is, of die konflik met 'n hoër mag soos die wet, die gode, die noodlot of die samelewing. Aristoteles se vereistes vir 'n tragedie was slegs die ommekeer van iemand se lot van goed na sleg (soos in Oidipus), of van sleg na goed (soos in Eumenides).
Toneelstuk

duimnael|'n Vertoning van Macbeth in 2018.

'n **Toneelstuk** of **drama** word geskryf deur 'n toneelskrywer of dramaturg en is 'n vorm van die letterkunde wat amper altyd uit dialoog tussen die karakters bestaan. Oor die algemeen is 'n toneelstuk bedoel om opgevoer te word, in plaas van net gelees te word. Baie mense,  en veral skoliere, sal egter toneelstukke slegs lees of bestudeer, veral meer klassieke toneelstukke soos dié van William Shakespeare. Dus kan die term "toneelstuk" gebruik word om na die geskrewe werke van die toneelskrywers of na die volledige verhoogopvoering te verwys.

## Terminologie 
Die term "toneelstuk" kan of 'n algemene term wees, of dit kan meer spesifiek na 'n nie-musikale toneelstuk verwys. Soms is die term "reguit toneelstuk" gebruik in kontras met "musiekblyspel", wat verwys na 'n toneelstuk gebaseer op musiek, dans, en liedere wat gesing word deur die toneelstuk se karaters.

Die term "draaiboek" verwys na die geskrewe teks van die toneelstuk. Na die voorwerk, soos die titel en outeur, begin dit konvensioneel met 'n *dramatis personae*: 'n lys met elk van die hoofkarakters van die toneelstuk volgens naam, gevolg deur 'n kort karakterisering (bv., ", 'n dronk bediende".)

Vir 'n musikale toneelstuk (opera, ligte opera, of musiekblyspel) word die term "libretto" algemeen gebruik, in plaas van "draaiboek".

'n Toneelstuk is gewoonlik verdeel in Bedrywe, soortgelyk aan hoofstukke in 'n roman. 'n Kort toneelstuk kan slegs uit 'n enkele optree bestaan. Bedrywe is verder verdeel in tonele. Bedrywe is genommerd, en ook tonele; die toneelnommering begin weer om 1 vir elke volgende optree, so  kan gevolg word deur  . Elke toneel is ingestel op 'n spesifieke plek, wat aan die begin van die toneel in die draaiboek aangedui word (e.g., ". Buite die sel van ."). Om van plek te verander, moet u gewoonlik die teaterversiering ook verander, wat tyd vat – selfs al is dit net 'n geverfde agtergrond is – en kan slegs tussen tonele gedoen word.

Langs die teks wat deur die akteurs gepraat moet word, bevat 'n draaiboek "verhoogaanwysings". Die mees algemene tipe is vir die in- en uitstappie van akteurs, e.g. "[*Exeunt* , en .]" (''* is die Latynse meervoud van *uitgang'', wat beteken "[hulle] vertrek".) Ander toneelaanwysings kan die wyse van aflewering van die teks aandui, soos "[Eenkant]" of "[Sing]",of om geluide aan te dui wat van die verhoog af vervaardig moet word, soos "[Donderweer]".
Stratford-upon-Avon

**Stratford-upon-Avon** is 'n dorp geleë aan die oewer van die Avon-rivier in Suid-Warwickshire, Engeland. Die dorp het 'n bevolking van 25&nbsp;505 in 2007 gehad.

Die dorp is die geboorte- en sterfteplek van William Shakespeare en is vanweë hierdie konneksie 'n gewilde toeristebestemming en ontvang ongeveer drie miljoen besoekers per jaar van reg oor die wêreld.

Die plaaslike distrik is na die dorp vernoem, maar lui egter Stratford-*on*-Avon. Die dorp is plaaslik bekend as slegs Stratford, maar dit skep wel verwarring met die Stratford-area wat in Londen geleë is.

## Verwysings
Epitaaf

duimnael|regs|300px|Die epitaaf op Shakespeare se graf.

'n **Epitaaf** ("ἐπιτάφιος", letterlik: "op die grafsteen" in antieke Grieks) of **grafskrif** is 'n teks wat die oorledene eer, gewoonlik gegrafeer op 'n grafsteen of grafplaat. Vele epitawe is in die vorm van 'n versie geskryf en baie digters het al hulle eie epitawe geskryf voor hulle dood.

Epitawe is somtyds ook aanhalings uit heilige skrifte, soos die Bybel. Amper alle epitawe noteer ook die naam, geboorte- en sterftedatum van die oorledene.

## Humor 
Humor word ironies genoeg soms op grafskrifte ingespan, 'n bekende voorbeeld is van die agttiende-eeuse digter Hubert Kornelisz. Poot:
:  Hier ligt (lê) Poot,
:  hij (hy) is dood.

Die skrywer en radio-omroeper Fanus Rautenbach is op sy program, *Flink uit die Vere* gevra wat hy eendag op sy grafskrif wil hê, waarop hy geantwoord het:
: 'Hier lê Fanus. Vir die eerste keer in sy lewe is hy dood ... ernstig.'
Herman Ridderbos

**Herman Nicolaas Ridderbos** (Oosterend, Littenseradeel, 13 Februarie 1909 - Kampen, 8 Maart 2007) was 'n Nederlandse dominee en teoloog van die gereformeerde tradisie (Gereformeerde Kerken in Nederland, teenswoordig Protestantse Kerk in Nederland (PKN)).

## Lewensloop 
In die jare 1934-1943 was Ridderbos predikant in Eefde-Gorssel en Rotterdam-Charlois. In die jare 1943-1975 was hy hoogleraar in die teologie aan die Kampense gereformeerde teologiese universiteit (Oudestraat). Ridderbos was gekant teen die moderne teologie en moderne teoloë soos Herman Wiersinga.

Ook het hy jare geskryf in die *Gereformeerd Weekblad*.

Herman Ridderbos is op die ouderdom van 98 oorlede.

## Publikasies 
* *De komst van het Koninkrijk* - 1950, Kampen
* *Het evangelie naar Mattheus (Korte Verklaring der Heilige Schrift)* - 1954, Kampen
* *Aan de Romeinen (Commentaar op het Nieuwe Testament)* - 1959, Kampen
* *Paulus. Ontwerp van zijn theologie* - 1966, Kampen
* *The coming of the Kingdom* - 1976, Philadelphia
* *Paul and Jesus* - 1977, Nutley
* *Het evangelie naar Johannes. Proeve van een theologische exegese (deel 1)* - 1987, Kampen
* *Het evangelie naar Johannes. Proeve van een theologische exegese (deel 2)* - 1992, Kampen
St. Paulus se katedraal

duimnael|250px|St Paulus se Katedraal van die Suide

**St. Paulus se katedraal** (Engels: ''St Paul's Cathedral'') is 'n Anglikaanse katedraal op Ludgate-heuwel in Londen, Engeland en ook die setel van die Biskop van Londen. Die huidige gebou dateer uit die 17de eeu en word algemeen beskou as die vyfde "St. Paulus se katedraal", as gevolg van verskeie herbouings. Die getal is egter hoër as elke belangrike middeleeuse verbouing as 'n nuwe katedraal tel. Die katedraal is een van Londen se mees-besoekte plekke.

## Eksterne skakels 
*  Amptelike webwerf
Christopher Marlowe

**Christopher ("Kit") Marlowe** (gedoop op 26 Februarie 1564 – 30 Mei 1593) was 'n Engelse dramaturg, digter en vertaler. Hy was een van die vernaamste skrywers van tragedies voor die koms van William Shakespeare en is bekend vir sy uitstekende vrye verse (verse sonder rym), sy ikoniese hoofkarakters en sy geweldadige, voortydige dood.
Eerste folio

[duimnael|Die titelblad van die Eerste Folio uit 1623 met die beroemde portret van [William Shakespeare deur Martin Droeshout.]]

Die **Eerste Folio** (in Engels; "First Folio") is 'n term wat deur moderne skoliere gebruik word om te verwys na die eerste uitgegewe versameling van William Shakespeare se toneelstukke. Die eintlike titel van die uitgawe is *Mr. William Shakespeares Comedies, Histories, & Tragedies.* ("Mnr. William Shakespeare se komedies, histories, en tragedies")

Die uitgawe is, soos die naam lui, in folio formaat uitgegee, dit wil sê elke vel papier was een keer gevou en was ongeveer 38&nbsp;cm in lengte. Dit het 36 toneelstukke bevat en is voorberei deur Shakespeare se kollegas John Heminges en Henry Condell in 1623, ongeveer sewe jaar na Shakespeare se dood. Alhoewel 18 van Shakespeare se toneelstukke al in kwarto formaat voor 1623 uitgegee is, is die Eerste folio die enigste betroubare teks vir ongeveer 20 van Shakespeare se toneelstukke en ook 'n waardevolle bronteks vir baie van die wat reeds uitgegee is. Die Folio bevat all die toneelstukke wat aanvaar word as deur Shakespeare geskryf, behalwe vir *Pericles*, *Prince of Tyre* en *The Two Noble Kinsmen*. Dit bevat ook geen gedigte nie.

## Verwysings
Thomas Kyd

duimnael|links|Voorblad van *The Spanish Tragedy* deur Thomas Kyd
**Thomas Kyd** (3 November 1558 – 16 Julie 1594) was 'n Engelse dramaturg, die skrywer van *The Spanish Tragedy* ("Die Spaanse tragedie") en een van die belangrikste figure in die ontwikkeling van Engelse drama in sy leeftyd.

Alhoewel hy beroemdheid verwerf het in sy eie leeftyd, het Kyd se bekendheid na sy dood vervaag tot en met 1773, toe 'n eermalige redigeerder van *The Spanish Tragedy*, James Hawkins, ontdek het dat daar na Kyd as die outeur verwys word in "Apologie for Actors" (1612), deur Thomas Heywood. 'n Honderd jaar later het akademici in Duitsland en Engeland begin om lig te werp op sy lewe en sy werke, insluitende die omstrede bevinding dat hy miskien die outeur van 'n Hamlet-toneelstuk is wat voor Shakespeare se weergawe geskryf is.
Eintracht Brunswyk

duimnael|*Stadion an der Hamburger Straße*

**Eintracht Braunschweig** is 'n sokkerklub uit die Duitse stad Brunswyk, gestig in 1895.

Die klub was vinnig gewild in Noord-Duitsland en het die streekskampioen geword in 1908 en 1913. In 1914 het die klub drie spelers vir die Duitse nasionale span gelewer. Met die oprigting van die Bundesliga in 1963 word die span een van die 16 gelukkige klubs wat in die nuwe kompetisie kon meeding. Vier jaar later word die klub die eerste keer ooit die Duitse kampioen en staan slegs 27 doele af, 'n rekord wat eers in 1988 deur SV Werder Bremen verbeter is.

Brunswyk was ook die eerste klub in die Bundesliga wat 'n borg se logo op sy truie aangebring het, 'n voorbeeld wat vinnig nagevolg is. In 1977 mis die span 'n tweede titel op 'n haar na deur 1 punt onder die kampioen VfL Borussia Mönchengladbach te eindig en gelyk met FC Schalke 04 te trek, maar 3de geplaas te word deur 'n swakker doelkoeffisiënt.

Nog 'n indrukwekkend rekord van die klub is dat geen speler 'n enkele rooi kaart gekry het van 1963 tot 1973 nie.

## Erelys 
**Duitse sokkerkampioen**
: 1967

## Onlangse ligaposisionering 
## Eksterne skakels 
* Amptelike klubblad
* Abseits Guide to German Soccer
Engelse Renaissance

Die **Engelse Renaissance** is 'n onlangse term wat gebruik word om 'n kultere en kunssinnige beweging te beskryf wat in die vroeë 16e tot vroeë 17e eeu in Engeland plaasgevind het. Dit word geassosieer met die Europese Renaissance wat, volgens spekulasie, in Noord-Italië begin het in die 14e eeu. Daar word ook soms na dié tydperk in Engelse kulturele geskiedenis verwys as "die tydperk van Shakespeare" of "die tydperk van Elizabeth"; die twee name verwys na die Engelse renaissance se bekendste skrywer en belangrikste monarg. Die twee benamings is egter ietwat misleidend: Shakespeare was nie besonders beroemd in sy eie leeftyd nie en die Engelse Renaissance dek 'n tydperk voor en ná Elizabeth I se heersing.

Digters soos Edmund Spenser en John Milton het werke geproduseer wat 'n toenemende belangstelling in Engelse Christelike geloof getoon het, soos byvoorbeeld die allegoriese voorstelling van die Tudor-stamhuis in *The Faerie Queen* en die hervertelling van die sondeval in *Paradise Lost*; toneelskrywers, soos Christopher Marlowe en William Shakespeare het uitbeelding van die Engelse interpretasie van lewe, die dood en geskiedenis geskep. Nader aan die einde van die heersing van die Tudor-stamhuis het filosowe soos sir Thomas More en sir Francis Bacon hulle eie idees oor menswees en die aspekte van die perfekte samelewing gepubliseer, in 'n tydperk waarin die analise van die mens se denkpatroon nie wyd bestudeer was nie.

Engeland het ook in die tyd hulle astroloë en alchemici afgeskaf en nader aan moderne wetenskap beweeg met die Bacon-metode, 'n voorloper van die wetenskaplike metode.

## Eksterne skakels
Arnhem

**Arnhem** (Nedersaksies: *Arnem*, Duits: *Arnheim*), is die hoofstad van die provinsie Gelderland in Nederland. Die stad het 149&nbsp;272 inwoners. 

Arnhem beskik met Vitesse Arnhem oor 'n Eredivisie sokkerspan. 

## Noemenswaardige inwoners 
* Aletta Beck (ca. 1667 – 1740), Nederlandse digter in die Kaapkolonie

## Geboortes 
* Frans Engelenburg (1863-1938), Suid-Afrikaanse koerantredakteur en biograaf
TSV 1860 München

**TSV 1860 München** is 'n sportklub uit die Duitse stad München. Van die sportsoorte wat die klub bied, is hulle sokkerafdeling die grootste en bekendste.

Die klub is op 15 Augustus 1848 as *Münchner Turnverein* gestig, maar is kort daarna verbied weens republikeinse aktiwiteite. Op 17 Mei 1860 is die sportklub opnuut gestig. In 1898 is die naam verander in *Turnverein München von 1860* en in 1911 het die leeu op die klub se wapen verskyn.

Vanaf die 2005/2006-seisoen deel *1860 München* die nuwe *Allianz Arena* met FC Beiere München. Voorheen was die span se tuisveld die Olimpiese stadion in München.

## Erelys 
**Duitse sokkerkampioen**
: 1966
**DFB-Pokal**
: 1942, 1964

## Onlangse ligaposisionering 
200px|regs|duimnael|Die *Allianz Arena*

## Eksterne skakels 
* Amptelike klubblad
* Abseits Guide to German Soccer
FC Augsburg

**FC Augsburg** is 'n sokkerklub uit die Duitse stad Augsburg en is in 1907 gestig as *FC Alemannia Augsburg*. 

In 1921 word die naam verander na *BC Augsburg*. In 1969 het die klub ernstige finansiële probleme ontwikkel en saamgesmelt met TSV 1847 Schwaben Augsburg en daarna bekendgestaan as *FC Augsburg*. Die Schwaben-klublede was egter ongelukkig met die samesmelting en het 'n jaar later weer afgestig (vandag speel Schwaben in die Landesliga Suid-Beiere). 

In 1973 wen die klub die Regionalliga (toe 2de klas), maar verloor in die uitspeelwedstryde om promosie na die Bundesliga teen Tennis Borussia Berlyn. In die 2006/07-seisoen haal FCA die eerste keer die Bundesliga 2 sedert 1983.

## Onlangse ligaposisionering 
## Eksterne skakels 
* Amptelike klubblad
* Abseits Guide to German Soccer
Ur-Hamlet

Die ***Ur-Hamlet*** (letterlik "Oer-Hamlet") is die naam gegee aan 'n toneelstuk wat nou verlore is, maar wat blyk te bestaan het voor 1589, 'n dekade voor William Shakespeare sy eie *Hamlet* in ongeveer 1599 geskryf het.

In 1589 het Thomas Nashe die bestaan van so 'n toneelstuk gesuggereer in sy inleiding van Robert Greene se *Menaphon*:

:Engelse Seneca ['n Romeinse skrywer] het by kerslig vele goeie sinne gelees, soos "Bloed is 'n bedelaar" ensovoorts; en as jy hom mooi vra op 'n ysige oggend sal hy jou hele Hamlets verskaf, ek sou sê handevol tragiese relase.

Daar is ook 'n rekord van 'n opvoering van *Hamlet* in 1594 in Philip Henslowe se dagboek en in 1596 het Thomas Lodge geskryf van "die spook wat so miserabel by die teater gehuil het, soos 'n oestervrou, Hamlet, wraak!".

Nashe verwys ook indirek na Thomas Kyd in die selfde leesstuk wat, saam met betwiste ooreenkomste tussen Shakespeare se *Hamlet* en Kyd se *The Spanish Tragedy*, gelei het tot die spekulasie dat Kyd die outeur van die *Ur-Hamlet* was. Aangesien daar egter geen kopie van die toneelstuk vandag beskikbaar is nie, is dit onmoontlik om stylistiese en taalkundige vergelykings te maak, wat beteken dat daar geen direkte bewyse vir hierdie spekulasies is nie.

Hoeveel van dié *Ur-Hamlet*, ongeag wie die outeur was, kom voor in die toneelstuk deur Shakespeare? Dit is moontlik dat Shakespeare die toneelstuk geignoreer het en eerder vertrou het op vroeër weergawes van die "Amleth"-legende (ook bekend as die "Hamblet"-legende) om sy weergawe van *Hamlet* te skryf. Verwysings na die *Ur-Hamlet* stel egter voor dat dit bekend was, ten minste vir Londense skrywers soos Nashe en Lodge. Dit kan aanvaar word dat hulle tydgenote, soos Shakespeare, die werk dus ook geken het. Dit is dus waarskynlik dat hy die eietydse toneelstuk wel gebruik het, moontlik in groot detail en dat hy wat hy daarnaas benodig het van die beskikbare ouer weergawes van die ou legende geneem het. Hy het op dié manier te werk gegaan in van sy ander toneelstukke ook - die bekendste geval is miskien *Henry IV, deel 1* waar hy 'n ou teks deur Raphael Holinshed gebruik het, sowel as 'n ander toneelstuk wat toe nog bestaan het.

'n Paar ortodokse Shakespeare-akademici, insluitende Harold Bloom, het Peter Alexander se voorstel aanvaar dat dit Shakespeare self was wat die *Ur-Hamlet* geskryf het en dat die latere toneelstuk 'n verwerking deur die outeur was van een van sy vroeër werke. Jenkings, 'n hooggeagte redigeerder van die toneelstuk verwerp hierdie bewerings as ongegrond.

## Notas 
## Verwysings 
*Bloom, Harold, *Shakespeare: The Invention of the Human*. New York, 1998.
**Hamlet, Prince of Denmark*, Philip Edwards, red. Cambridge, 2003. Original Edition 1985. (New Cambridge Shakespeare)
**Hamlet*, Harold Jenkins, red. Methuen & Co., 1982. (The Arden Shakespeare, Second Series)
Djedda

**Djedda** (Arabies: جدة, Jeddah – „die Sterke“) is die tweede grootste stad in Saoedi-Arabië naas Riad met 'n bevolking van 4&nbsp;500&nbsp;000 in 2008. Die historiese stadsentrum van Djedda is in 2014 deur UNESCO as wêrelderfenisgebied gelys.

## Susterstede 
Djedda het 23 susterstede, ook bekend as tweelingstede.

## Eksterne skakels 
*   Amptelike UNESCO bladsy
Abel Tasman

duimnael|links|Tasman se eerste (rooi) en tweede (blou) ontdekkingsreise
**Abel Janszoon Tasman** (Lutjegast, Groningen, 1603 - Batavia, 10 Oktober 1659) was 'n Nederlandse ontdekkingsreisiger. Hy tree in 1632 in die huwelik met Jannetje Tjaerts. Hy was die eerste Europeër wat Nieu-Seeland en Tasmanië bereik het. Die Tasmansee tussen Australië en Nieu-Seeland is na hom genoem.

## Vroeë Jare 
Abel Tasman is gebore in 1603 in Lutjegast, 'n dorpie in die Nederlandse provinsie van Groningen. Hy het met Jannetjie Tjaers getrou. 

## Verwysings 
## Eksterne skakels
As You Like It

[duimnael|*As You Like It*, soos in die [Eerste Folio gepubliseer.]]
[duimnael|'n Toneel uit *As You Like It* deur [Walter Deverell, 1853.]]

**As You Like It** is 'n komedie deur William Shakespeare wat in 'n woud afspeel en oor die huwelike en avonture van twee paartjies, Rosalind en Orlando, en Celia en Oliver, handel. Dit is in 1599 of vroeg 1600 geskryf.

Die toneelstuk is in die ''Stationer's Company'' (Papierwinkelvennootskap) se register bygevoeg op 4 Augustus, 1600, maar was nie in gedrukte vorm beskikbaar tot die uitgawe van die Eerste folio in 1623 nie.

Daar is geen rekord van enige opvoering voor die Engelse Restaurasie nie. Daar was egter 'n moontlike opvoering by Wilton House in Wiltshire, die setel van die Grawe van Pembroke. William Herbert, die 3e Graaf van Pembroke het James I en sy gevolg by Wilton House onthaal van Oktober tot Desember 1603. Die ''King's Men'' (Koning se manne) was £30 betaal om na Wilton House te kom en vir die koning 'n toneelstuk op te voer op 2 Desember, 1603. Volgens oorlewering van die Herbert-familie was die toneelstuk daardie aand *As You Like It*.

Die toneelstuk is aan die ''King's Company* (Koning se geselskap) toegewys volgens koninklike bevel in 1669. Dit was in ook verwerkte vorm by die teater in Drury Lane in 1723 opgevoer onder die titel *Love in a Forest''. 'n Ander opvoering by Drury Lane, 17 jaar later, het weer teruggekeer na die oorpronklike Shakespeare teks (1740).

Bekende onlangse produksies van *As You Like It* sluit in die 1936 Old Vic Theatre opvoering, met Edith Evans in die hoofrol en die 1961 Shakespeare Memorial Theatre opvoering met Vanessa Redgrave in die hoofrol. Die langste aaneenlopende Broadway produksie was met Katharine Hepburn en Ernest Thesiger, met Michael Benthall as die regisseur. Dit het 145 opvoerings beloop in 1950.

## Verwysings 
## Eksterne skakels 
*
Henry V (toneelstuk)

duimnael|regs|Henry V titelblad van die eerste kwarto (1600)
**Henry V**, ook bekend as **The Cronicle History of Henry the fifth**, is 'n toneelstuk deur William Shakespeare en is gebaseer op die lewe van Koning Henry V van Engeland. Dit behels die onmiddellike gebeure voor en ná die Slag van Agincourt tydens die Honderdjarige oorlog. Daar word gespekuleer dat die toneelstuk uit die eerste paar maande van 1599 dateer. 

Die toneelstuk is die finale deel van 'n tetralogie ('n reeks van vier werke wat bymekaar hoort): dit word woorafgegaan deur *Richard II*, *Henry IV, deel 1* en *Henry IV, deel 2*. Die oorsponklike gehore sou dus reeds vertroud gewees het met die titelkarakter, wie 'n *Henry IV* uitgebeeld word as 'n wilde, ongedisplineerde jong man met die naam "Prins Hal". In *Henry V* word die jong prins 'n volwasse man en vertrek met die bedoeling om Frankryk te verower.

## Verwysings
Richard Bancroft

Aartsbiskop **Richard Bancroft** is gebore in 1544 in die dorpie Farnworth, toe 'n dorpie in die suide van Lancaster. Hy is oorlede op 2 November 1610 in die Lambeth-paleis.

## Eksterne skakels
Lambeth-paleis

duimnael|250px|Die Lambeth-paleis
duimnael|250px|Die baksteengebou by die ingang van die Lambeth-paleis

**Lambeth-paleis** (Engels: *Lambeth Palace*) is die ampswoning van die Aartsbiskop van Kantelberg (Engels: *Canterbury*) in Londen. Die paleis is op die suidelike wal van die rivier Teems 'n kort afstand van die Paleis van Westminster.

Lambeth-paleis is sedert 1197 in die besit van die Aartsbiskoppe van Kantelberg en het tydens die laat Middeleeue bekendheid verwerf as hulle amptelike woning. Thomas Cranmer het hier in 1547 die *English Prayer Book* geskryf, maar daar is ook sterk kritiek teen hom ingebring nadat hy gedurende vastyd vleis in die paleis se Groot Saal (Great Hall) geniet het.

Die bekende rooi baksteengebou by die ingang dateer uit die jaar 1495, en die toring vlakby het vroeër deel uitgemaak van die St Mary Lambeth-kerk uit die 15de eeu.

## Eksterne skakels 
*  Amptelike webwerf
King Lear

**King Lear** ("Koning Lear") word oor die algemeen beskou as een van William Shakespeare se beste tragedies. Die toneelstuk is gebaseer op Koning Leir, 'n eertydse koning van die destydse Romeinse Brittanje.

Na die Engelse Restaurasie (die tydperk van herstelling na die Engelse burgeroorlog van 1639 - 1651), was die toneelstuk gereeld aangepas omdat dit as te somber en depressief beskou was. Sedert die Tweede Wêreldoorlog word dit egter as een van Shakespeare beste prestasies beskou. Die tragedie is veral bekend vir die manier waarop dit die aard van die mensdom se lyding en bloedverwantskap bestudeer.

Daar is twee duidelik verskillende weergawes van die toneelstuk: *The True Chronicle of the History of the Life and Death of King Lear and His Three Daughters* wat as 'n kwarto uitgegee is in 1608 en *The Tragedy of King Lear* wat vir die eerste keer in die Eerste folio verskyn het in 1623. Die twee tekste word meestal as 'n gekombineerde weergawe uitgegee, alhoewel moderne redakteurs redeneer dat elke weergawe sy eie individuele integriteit het.

Uys Krige het *King Lear* in Afrikaans vertaal en dit is in 1972 vir die eerste keer onder die titel "Koning Lear" uitgegee.
Gareth Hunt

**Alan Leonard (Gareth) Hunt** (Londen, 7 Februarie 1942 - Redhill, Surrey, 14 Maart 2007) was 'n Britse akteur. Hy was bekend vir sy rol as Mike Gambit in *Die Wrekers* (The New Avengers). Verder het hy rolle in onder ander Upstairs, Downstairs, Doctor Who en EastEnders gehad.

Hy was 'n neef van die aktrise Martita Hunt. Gareth Hunt is op die ouderdom van 65 aan kanker oorlede.
Eldfell

**Eldfell** is 'n vulkaan van ongeveer 200&nbsp;m hoog, op die eiland van Heimaey in Ysland. Die dorp Vestmannaeyjar is naby die vulkaan geleë.
A Midsummer Night's Dream

duimnael|Die titelbladsy van ''A Midsummer Night's Dream* in die kwarto uitgawe van 1600
*'''A Midsummer Night's Dream''''' ("Midsomernagdroom") is 'n romantiese komedie deur William Shakespeare wat tydens die laat-1500's geskryf is. Die verhaal handel oor die avonture van vier Atheense minnaars en 'n groep amateur-akteurs in 'n maanverligte woud en hulle interaksies met die feetjies wat daar woon asook die Hertog van Athene. Die toneelstuk is een van Shakespeare se gewildste en word reg oor die wêreld opgevoer.

Dit is nie bekend presies wanneer ''A Midsummer Night's Dream'' geskryf of vir die eerste keer opgevoer was nie, maar op die basis van verwysings na destydse aktuele onderwerpe en 'n indirekte verwysing na Edmund Spenser se *Epithalamion*, word die datum tussen 1595 en 1596 geskat. Daar is voorgestel dat die toneelstuk spesifiek vir 'n aristokratiese troue geskryf is (talle sulke troues het plaasgevind in 1596), terwyl ander teorieë voorstel dat vir die destydse koningin geskryf is om die feesdag van St. John te vier, maar daar is egter geen bewyse vir enige van die bewerings nie. Hoe dit ook al mag sy, dit kan aanvaar word dat die toneelstuk by die Engelse teater *The Theatre* in Shoreditch, Londen opgevoer is en later by die Globe-teater.

''A Midsummer Night's Dream'' is in Afrikaans vertaal deur Eitemal, en onder die titel "Midsomernagdroom" vir die eerste keer in 1975 uitgegee.
The Tempest

duimnael|'n Toneel uit *The Tempest* deur William Hogarth (ongeveer 1728)
duimnael|thumbtime=1|*The Tempest* (1908)
***The Tempest*** ("Die Storm") is 'n toneelstuk deur William Shakespeare. Die presiese oorspronklike datum van die toneelstuk word nog betwis, maar bewyse plaas dit tussen 1603 en 1611. Alhoewel dit as 'n komedie beskryf word in die Eerste folio van Shakespeare se toneelstukke, het moderne redakteurs dit as 'n romanse herdoop. Die toneelstuk het met sy skepping nie baie aandag getrek nie en was grotendeels geïgnoreer. In die 20ste eeu het die toneelstuk egter 'n herevaluering ondergaan en word tans as een van Shakespeare se beste werke beskou.

*The Tempest* is in Afrikaans vertaal deur Tjaart Potgieter en onder die titel "Die Storm" uitgegee. Anna Neethling-Pohl het die toneelstuk ook in Afrikaans vertaal en alhoewel dit deur talle teaters gebruik was, is dit vandag nie kommersieel verkrygbaar nie. 

## Verhaal 
Die stuk speel af op 'n eiland waar 'n towenaar genaamd Prospero saam met sy dogter Miranda woon. Die enigste geselskap is Ariel, 'n gees wat Prospero gered het, en Caliban, 'n monster wat Prospero verslaaf het. Prospero roep 'n storm op wat 'n skip na die eiland dryf. Prospero verduidelik aan Miranda dat daar mans aan boord van die skip is wat verkeerd teen hom gedoen het. Hy was vroeër die hertog van Milaan, maar is omvergewerp deur sy broer Antonio, met die hulp van Alonso, die koning van Napels. Prospero en Miranda is in 'n boot uitgewerp op die see wat hulle na die eiland geneem het. Miranda was toe nog net 'n baba en kan net onthou hoe sy op die eiland gewoon het.

Die passasiers van die skip ontsnap na die eiland en word in groepe geskei. Beide Alonso en sy seun Ferdinand dink die ander een is dood. Alonso bly by sy broer Sebastian, Antonio en sy vriendelike adviseur Gonzalo agter. Ferdinand ontmoet Miranda en raak verlief. Prospero toets Ferdinand om te sien of hy waardig genoeg is vir sy dogter, en besluit dat hy is. Antonio en Sebastian beplan om Alonso en Gonzalo dood te maak, maar word deur Ariel voorgekeer. Intussen ontmoet Caliban twee bediendes, Trinculo en Stephano. Hy oorreed hulle om Prospero omver te werp sodat hulle die eiland kan regeer. Prospero keer hulle deur kabouters en honde te ontbied om hulle weg te jaag.

Ariel verander in 'n vreesaanjaende voëlagtige wese en konfronteer Antonio, Alonso en Sebastian en sê hulle moet jammer wees dat hulle Prospero omvergewerp het. Hulle vlug en vind uiteindelik vir Prospero. Hy kondig aan dat hy almal wat teen hom saamgesweer het (insluitend Caliban) sal vergewe, magie sal prysgee en na Milaan sal terugkeer. Hulle reageer op verskillende maniere; Alonso is jammer vir wat hy gedoen het, terwyl Antonio dink dat Prospero se vergifnis 'onnatuurlik' is. Dit word onthul dat die skip en al die passasiers die "skipbreuk" oorleef het. Prospero maak Ariel vry, en hy en Miranda gaan saam met almal terug na Italië.

## Bronne 
* 
* 
* 
* 
* 

## Notas
Blouwildebees

Die **blouwildebees** (*Connochaetes taurinus*) is 'n groot wildsbok wat aangetref word in die noordelike deel van Transvaal en ooswaarts tot teen die Swazilandgrens, Noord-Natal in Zoeloeland.

## Habitat 
Blouwildebeeste verkies 'n oop boomveld-savanne met permanente oop water. Binne hierdie gebied sal hulle in valleie en teen berghange voorkom.

## Gewoontes 
Blouwildebeeste kom in troppe van 20-30 voor. Tydens periodes van voedselskaarste sal groot samedrommings vorm om na beter weivelde te migreer.

Die sosiale struktuur bestaan uit territoriale bulle, koei- en bultroppe. Koeitroppe bestaan uit koeie met hul jongste kalwers. Hierdie troppe beweeg deur territoriale bulle se gebiede en gedurende die paartyd sal die bulle met bronstige koeie paar. Die gemiddelde teeltropgrootte in Oos-Afrika is 10 diere en die tuisgebied is ongeveer 2&nbsp;500&nbsp;ha.

Bultroppe is losser versamelings van volwasse en jong bulle wat uit koeitroppe verdryf is. Die diere bly aan die rand van die gebiede van koeitroppe wat gewoonlik die swakste veld is.

Bouwildebeeste rol hul pels gereeld teen sekere areas van hul habitat.

## Voedsel 
Blouwildebeeste is grasvreters en verkies groen, kort gras. Die diere is lief om op pas gebrande veld te beweeg om groen grasspruite te benut.

## Voortplanting 
Paartyd is van Maart tot Mei, met 'n spitskalfseisoen van November tot Desember. Die draagtyd is 8,5 maande, waarna 'n enkele kalf gebore word.

## Fotogalery 

Lêer:Connochaetes taurinus.jpg|Blouwildebeeste noord van Namutoni, Nasionale Etoshawildtuin, Namibië.
Lêer:2012-wildebeest-fight.jpg|Twee vegtende blouwildebeeste in die Nasionale Etoshawildtuin, Namibië.
Lêer:Streifengnu im Etosha Nationalpark.jpg|'n Rustende blouwildebees naby Klein Namutoni Fontain, Fort Namutoni, Nasionale Etoshawildtuin, Namibië.
Lêer:Blue wildebeest (Connochaetes taurinus taurinus) young male 1-2m.jpg|'n Jong blouwildebees in die Tswalu Kalahari Reservaat, Suid-Afrika.

## Sien ook 
* Lys van Suider-Afrikaanse soogdiere volgens alfabet
* Lys van Suider-Afrikaanse soogdiere volgens wetenskaplike name
* Suider-Afrikaanse soogdiere en hul ordes

## Eksterne skakels
FC Erzgebirge Aue

alt=Erzgebirge Stadium Aue, 2018|duimnael|Erzgebirge Stadium Aue, 2018
**FC Erzgebirge Aue** is 'n sokkerklub van Aue in Sakse, Duitsland. Die klub is na die Tweede Wêreldoorlog opgerig as *BSG Pneumatik Aue*. Die span is herdoop na *Zentra Wismut Aue* in 1949 en *SC Wismut Aue* in 1951.

Die span het aanvanklik puik presteer en in 1954 het die kommunistiese Oos-Duitse regering besluit dat die nabygeleë stad Chemnitz - toe nog Karl Marx Stadt – 'n sterk sokkerspan verdien het. Ondanks die feit dat die tuisbasis van die klub in Aue gebly het, is die naam verander in *SC Wismut Karl Marx Stadt.* In die periode wat daarop volg was die klub baie suksesvol in Oos-Duitse sokker. In 1955 word die FDGB-beker verower, gevolg deur drie nasionale titels in 1956, 1957 en 1959. In 1959 word die bekereindstryd weer bereik, maar verloor die klub met 3-2 teen BFC Dynamo. In 1963 het Karl Marx Stadt 'n eie span gekry is die klubnaam weer terug verander in *BSG Wismut Aue*. Tot vandag het Aue nog heelwat ondersteuners wat die span uit Chemnitz ondersteun en na Aue reis vir tuiswedstryde.

Na die val van die Berlynse Muur en die eenwording van Duitsland, is die naam in 1990 verander tot *FC Wismut Aue*. Enkele jare later, in 1993, word die huidige naam - *FC Erzgebirge Aue* - aangeneem. Die naam *Erzgebirge* (ertsgebergte) verwys na die ligging van Aue.

In 2003 het Aue verrassend die Regionalliga Noord gewen en na die 2. Bundesliga gepromoveer, waar dit 'n sterk mededinger blyk te wees.

## Erelys 
**Oos-Duitse kampioen**
: 1956, 1957, 1959
**FDGB-Pokal**
: 1955

## Onlangse ligaposisionering 
## Eksterne skakels 
* Amptelike klubblad
* Abseits Guide to German Soccer
Othello

duimnael|Die titelbladsy van die eerste kwarto weergawe van *Othello* in 1622

***The Tragœdy of Othello, The Moore of Venice*** is 'n tragedie deur William Shakespeare, geskryf in ongeveer 1603. 

Die toneelstuk is 'n gekonsentreerde, nou-gestruktureerde tragedie met amper geen sub-plot aflossing en draai om vyf of ses sentrale karakters. Othello se vertroue in die skurk, Iago en sy groeiende agterdog in die trouheid van sy vrou, Desdemona, het gelei tot die uiterste tragedie. Othello word algemeen beskou as een van Shakespeare se meesterwerke.

## Karakters 
* Othello 
* Desdemona  
* Iago 
* Michael Cassio
* Bianca
* Emilia
* Brabantio
* Roderigo 
* Doge of Venice
* Gratiano
* Lodovico  
* Montano
en ander

## Eksterne skakels 
*The Annotated Othello
**Othello* Navigator
*Cinthio's Tale
* *Othello* by die Britse biblioteek
* *Othello kaart*
FC Carl Zeiss Jena

[regs|duimnael|Hoofpawiljoen, *Ernst-Abbe-Sportfeld*, [Jena]]

**Carl Zeiss Jena** is 'n sokkerspan in Jena, Duitsland.

## Geskiedenis 
Werknemers van die optiese fabriek *Carl Zeiss* het in 1903 die klub gestig as *Fußball-Club der Firma Carl Zeiss*. In 1911 is die naam verander na *Fußball-Club Carl Zeiss Jena e.V.* en in 1917 na *1. Sportverein Jena e.V.*

Teen die einde van die Tweede Wêreldoorlog is alle Duitse sportverenigings deur die Geallieerdes ontbind, maar in 1946 is die klub heropgerig as *SG Ernst Abbe Jena*. Hierna het die klub, soos soveel Oos-Duitse sokkerklubs, verskeie naamsveranderings ondergaan totdat die huidige naam in 1966 aangeneem is. Hierna het die klub groot sukses op die sokkerveld behaal.

Na die Duitse eenwording het Jena in die 2. Bundesliga begin en gesamentlik 2de geëindig met 1. FC Saarbrücken, maar in die eindronde van die uitspeelwedstryde om promosie was hulle onsuksesvol.

## Naamsveranderinge 
* 1903 – Fußball-Club der Firma Carl Zeiss
* 1911 – Fußball-Club Carl Zeiss Jena e.V
* 1917 – 1. Sportverein Jena e.V.
* 1946 – SG Ernst Abbe Jena
* 1948 – SG Stadion Jena
* 1949 – SG Schott Jena
* 1950 – BSG Chemie Jena
* 1951 – BSG Motor Jena
* 1951 – SC Motor Jena
* 1966 – FC Carl Zeiss Jena

## Erelys 
* **Oos-Duitse kampioen**:
** 1963, 1968, 1970
* **FDGB-Pokal**:
** 1960, 1972, 1974, 1980
* **Europese beker II**
** Finalis: 1981

## Onlangse ligaposisionering 
## Eksterne skakels 
* Amptelike klubblad
* Abseits Guide to German Soccer
* FCC Ondersteunersblad
SpVgg Greuther Fürth

**SpVgg Greuther Fürth** is 'n sokkerklub uit die stad Fürth in die deelstaat Beiere in Duitsland.

## Geskiedenis 
Die klub is in 1903 as *SpVgg Fürth* gestig. Fürth het in 1914 die nasionale kampioen geword na 'n ellelange riller van 154 minute teen VfB Leipzig nadat 'n goue doel aangeteken is. In 1926 en 1929 het die klub weer die Duitse kampioenskap gewen deur beide kere met Hertha BSC Berlyn in die eindstryd af te reken.

In 1996 het *SpVgg Fürth* met die sokkerafdeling van *TSV Vestenbergsgreuth* ('n suksesvolle klub uit 'n nabygeleë dorpie) saamgesmelt en die naam verander na die huidige *Spielvereinigung Greuther Fürth*.

## Erelys 
**Duitse sokkerkampioen**
: 1914, 1926, 1929

## Onlangse ligaposisionering 
## Eksterne skakels 
* Amptelike klubblad
* Abseits Guide to German Soccer
FC Hansa Rostock

**F.C. Hansa Rostock** is 'n Duitse sokkerklub uit die stad Rostock in die deelstaat Mecklenburg-Voorpommeren. In 1954 het die Oos-Duitse sokkerowerhede besluit dat *SC Empor Lauter*, 'n span uit Sakse, na Rostock moes verhuis. Die naam van die klub is verander in *SC Empor Rostock*. In 1965 is FC Hansa Rostock gestig deur spelers wat die Empor-klub verlaat het.

Die klub was die laaste kampioen van die voormalige Duitse Demokratiese Republiek en is na die hereniging van Duitsland saam met Dynamo Dresden uit die DDR-Oberliga tot die Bundesliga toegelaat. Teen alle verwagtinge in het Hansa Rostock goed gepresteer en 10 jaar in die Bundesliga gebly voor relegasie in die 2005/06-seisoen. Vanaf die 2007/08-seisoen is Rostock weer terug in die Bundesliga.

## Erelys 
**Oos-Duitse kampioen**
: 1991
**FDGB-Pokal**
: 1991

## Onlangse ligaposisionering 
## Eksterne skakels 
* Amptelike klubblad
* Abseits Guide to German Soccer
The Winter's Tale

duimnael|250px|Antigonus, Leontes, Perdita, bedryf II, toneel III.
duimnael|Perdita, een van die karakters in ''The Winter's Tale* deur Anthony Frederick Augustus Sandys.
*'''The Winter's Tale''''' ("Die Wintersprokie") is 'n toneelstuk deur William Shakespeare. Die oorspronklike datum van die toneelstuk was vir meer as 'n halwe eeu betwis. Volgens Charles Barrel is die laatste moontlike datum 1594, maar vele ander kritici glo dat die toneelstuk een van Shakespeare se latere werke was, moontlik geskryf in 1610 of 1611. Sommige kritici, waaronder ook W.W.Lawrence (Lawrence, 9-13), beskou dit as een van Shakespeare se "probleem"-toneelstukke, aangesien die eerste drie bedrywe met intense psigologiese drama gevul is, terwyl die laaste twee bedrywe komies is en 'n gelukkige einde het. Die toneelstuk bevat ook Shakespeare se bekendste verhoogproduksie: ''Af, gevolg deur 'n beer*, wat die dood van Antigonus beskryf.

*The Winter's Tale'' is in Afrikaans vertaal deur Eitemal. Dit is vir die eerste keer onder die titel "Die Wintersprokie" in 1975 uitgegee. Anna Neethling-Pohl het die toneelstuk ook vertaal en, alhoewel dit gereeld deur die destydse SAUK en streekrade gebruik is, is haar weergawe tans nie kommersieel verkrygbaar nie.

## Verwysings
Heerhugowaard

**Heerhugowaard** (Westfries: *Heregewaard* of *De Waard*) is 'n stad in die streek Westfriesland in die Nederlandse provinsie Noord-Holland.

Volgens 'n sensus gedateerd 1 Januarie 2021, het Heerhugowaard se munisipalegebied 'n beraamde bevolking van 58&nbsp;000 inwoners.

Vanaf 1 Januarie 2022 vorm die munisipaliteit Heerhugowaard saam met die munisipaliteit Langedijk die nuwe munisipaliteit Dijk en Waard.
Agatha Christie

**Agatha Christie** (15 September 1890 – 12 Januarie 1976) was ’n Britse skryfster, bekend vir talle gewilde romans oor moorde en die speurders wat dit oplos.

Sy was een van die wêreld se bekendste speurverhaalskryfsters. 'n Beraamde vier miljard kopieë van haar novelle is verkoop, insluitend 'n beraamde miljard kopieë van vertalings uit die oorspronklike Engels in 103 ander tale. Sy is net deur die Bybel en Shakespeare uitverkoop.

Haar bekendste karakters is *Miss Marple* en *Hercule Poirot*. Twee van haar bekendste boeke, wat albei verfilm is, is *Murder on the Orient Express* en *Death on the Nile*.

## Werke 
## Verwysings
Athol Trollip

**Roland Athol Price Trollip** (gebore 12 Maart 1964) is 'n Suid-Afrikaanse politikus en sedert Februarie 2022 'n lid van ActionSA. Hy was etlike jare lank 'n lid en leier van die Demokratiese Alliansie en was vanaf 18 Augustus 2016 tot 27 Augustus 2018 burgemeester van die Nelson Mandelabaai Metropolitaanse Munisipaliteit in die Oos-Kaap.

## Loopbaan 
Trollip is in 1999 tot die Oos-Kaapse Provinsiale Wetgewer verkies nadat hy van 1995 as munisipale raadslid in die Amathole-distriksmunisipaliteit gedien het. Hy het in 2002 provinsiale leier geword toe hy die voormalige Nasionale Party provinsiale leier, Tertius Delport, naelskraap verslaan het. Trollip se oupa, ook Athol Trollip, was parlementslid vir die Verenigde Party vir Port Elizabeth-Sentraal in die 1950's en sy vader, Douglas, was 'n afdelingsraadslid van die Smaldeel-afdelingsraad.

Hy was die leier van die Demokratiese Alliansie in die Oos-Kaapprovinsie totdat hy op 6 Mei 2017 deur Nqaba Bhanga vervang is.

Trollip is aangewys as burgemeester van Nelson Mandelabaai Metropolitaanse Munisipaliteit nadat hy die DA tot 'n oorwinning gelei het in die munisipale verkiesing op 3 Augustus 2016. Sy party het 57 van die 120 raadsetels gewen, vergeleke met die ANC se 50. 

Hy is op 27 Augustus 2018 na 'n mosie van wantroue uit hierdie amp verwyder en met Mongameli Bobani van die UDM vervang. Die politieke wiel draai en Bobani is sélf op 5 Desember 2019 deur middel van 'n mosie van wantroue uit sy amp as burgemeester verwyder. Trollip bedank ook hierdie dag "finaal" uit die politiek.

Hy het by Herman Mashaba se "Action SA" politieke party aangesluit op 9 Februarie 2022, en is dadelik die pos van provinsiale voorsitter van ActionSA in die Oos-Kaap aangebied.

## Verwysings